BG   BG 
 
 
 ЕВРОПЕЙСКА  
КОМИСИЯ   
Брюксел, 14.2.2022 г.  
COM(2022) 44 final  
 
ДОПЪЛНЕНИЕ КЪМ СЪОБЩЕНИЕТО НА КОМИСИЯТА ДО ЕВРОПЕЙСКИЯ 
ПАРЛАМЕНТ, СЪВЕТА, ЕВРОПЕЙСКИЯ ИКОНОМИЧЕСКИ И СОЦИАЛЕН 
КОМИТЕТ И КОМИТЕТА НА РЕГИОНИТЕ  
относно стратегията на Европейския съюз за региона на Адриатическо и 
Йонийско море   
 
1 ВКЛЮЧВАНЕ НА РЕПУБЛИКА САН МАРИНО В СТРАТЕГИЯТА НА ЕС ЗА 
РЕГИОНА НА АДРИАТИЧЕСКО И ЙОНИЙСКО МОРЕ  
1. ВЪВЕДЕНИЕ  
През декември 2012  г. Европейският съвет поиска от Европейската комисия да 
представи до края на 2014  г. стратегия на ЕС за региона на Адриатическо и Йонийско 
море (EUSAIR). Вследствие на това искане Комисията проведе обширни консултации 
със заинтересованите страни. На 17 юни 2014  г. тя прие  Съобщението относно 
EUSAIR1. 
Впоследствие Европейският съвет одобри EUSAIR в заключенията си от 24 октомври 
2014  г.2 и „призова всички участващи в стратегията страни незабавно да преминат към 
нейното изпълнение“. С допълнението към Съобщението относно EUSAIR (COM 
(2020) 132 final от 2 април 2020  г.) Република Северна Македония беше официално 
включена в EUSAIR.  
Водещата  цел на EUSAIR е да насърчава устойчивия икономически и социален 
просперитет в региона чрез:  
 създаване на условия за растеж и на работни места;  
 подобряване на неговата привлекателност, конкурентоспособност и 
възможности за осъществяване на връзки;  
 опазване  на околната среда; както и  
 осигуряване на наличието на балансирани и здрави морски и крайбрежни 
екосистеми.  
EUSAIR подпомага и процеса на разширяване на ЕС. Стратегията дава възможност на 
пет държави от Западните Балкани да си сътрудничат наравно с държав ите членки, като 
същевременно се насърчава прилагането на някои политики и стратегии на ЕС на 
макрорегионално равнище.  
За да се постигнат целите ѝ, правителствата на участващите в EUSAIR държави3 се 
ангажират да съгласуват своите приоритети и да мобилизир ат съответното европейско 
и национално финансиране за изпълнението на плана за действие4. Целта на този план 
за действие е EUSAIR да заработи на практика, като се набележат конкретни 
приоритети (стълбове и теми) и действия за региона като цяло.  
EUSAIR остава отворена за други партньори в региона. Министерската среща на 
Адриатическо -Йонийския съвет/EUSAIR5 от 11 май 2021  г. прие искането на Република 
Сан Марино да се присъедини към EUSAIR. В Декларацията от Изола, приета на 
срещата, Съветът се приканва д а предприеме всички необходими стъпки за 
включването на Сан Марино в EUSAIR като десета участваща държава. На 15 юни 2021 
г. четирите държави — членки на ЕС, участващи в EUSAIR, изпратиха писмо до 
португалското председателство на Съвета в подкрепа на това искане.  
                                                           
1 COM(2014) 357 final, 17.6.2014  г. 
2 Заключения на Европейския съвет от 23 —24 октомври 2014 г. (EUCO 169/14).  
3 Четири държави — членки на ЕС (Хърватия, Гърция, Италия и Словения) и четири държави от 
Западните Балкани (Албания, Босна и Херцеговина, Черна гора и Сърбия).  
4 Работен документ на службите на Комисията SWD  (2014)  190 final.  
5 Министрите на външните работи и органите на участващите държави, отговарящи за фондовете 
на ЕС, представляват EUSAIR и Адриатическо -Йонийската инициатива на политическо 
равнище. От първия годишен форум на EUSAIR (Дубровник, Хърватия , 2—13 май 2016  г.) насам 
те съставляват министерската среща на Адриатическо -Йонийския съвет/EUSAIR.  
 
2 В заключенията си от 18 ноември 2021  г. Съветът приветства и прие искането на 
държавите, участващи в EUSAIR. Съветът прикани Комисията да предприеме 
необходимите стъпки за включване на Сан Марино в EUSAIR, да измени стратегията в 
съответствие с тов а и да я представи на Съвета6. 
 
2. ВКЛЮЧВАНЕ НА САН МАРИНО В EUSAIR  
1. Политически контекст  
Сан Марино е близък съсед и партньор на ЕС и споделя основните му 
ценности. -Отношенията между ЕС и Сан Марино, установени през 1983 г., се 
основават на поредица от двустранни споразумения. Те обхващат области като 
митниците, данъчното облагане на доходите от частни спестявания и паричните 
въпроси. От 2015  г. насам ЕС води преговор и за споразумения за асоцииране с Андора, 
Монако и Сан Марино. В рамките на такова споразумение за асоцииране трите държави 
ще могат да участват в единния пазар и да си сътрудничат с ЕС в областта на 
съпътстващите политики.  
Като се има предвид нейното изм ерение и географско местоположение в 
Адриатическия регион, територията на Сан Марино се припокрива с района, в който 
EUSAIR осъществява своите проекти, действия и дейности. Правителството на Сан 
Марино напълно споделя целите на EUSAIR и принципа на многост епенно 
сътрудничество между множество заинтересовани страни.  
2. Участие на Сан Марино в EUSAIR  
В настоящото допълнение към Съобщението относно EUSAIR се определят ролите и 
отговорностите на Сан Марино в многостепенното управление на EUSAIR и 
отношенията ѝ с други участващи държави.  
За Сан Марино участието в EUSAIR предполага сътрудничество и координация с други 
държави в региона при планирането на национални, европейски и други източници на 
финансиране с цел изпълнение на плана за действие на стратегията.  
С включването си в EUSAIR Сан Марино ще има право да участва в управленските 
структури на стратегията, включително на политическо, координационно и оперативно 
равнище7. 
3. ЗАКЛЮЧЕНИЯ  
Включването на Сан Марино в EUSAIR ще засили сътрудничеството в региона на 
Адриатическо и Йонийско море. То също така ще укрепи партньорството в рамките на 
EUSAIR и отношенията между Сан Марино и ЕС.  
Участието в EUSAIR при еднакви условия на конкуренция с  всички участващи 
държави ще даде възможност на Сан Марино да се запознае по -добре с механизмите за 
управление на макрорегионалната стратегия на ЕС. Същевременно Сан Марино ще 
натрупа опит и ще участва в прилагането на политиките на ЕС.  
Приложена е нова к арта на държавите от EUSAIR.  
                                                           
6 Съвет по общи въпроси, 18 ноември 2021 г.  
7 Срещи на равнище министри (политическо равнище), управителен съвет на EUSAIR 
(координационно равнище), темати чни групи за управление (оперативно равнище).  
 
3  
 
 
 
 
 
 
 
КАРТА НА ДЪРЖАВИТЕ, ОБХВАНАТИ ОТ СТРАТЕГИЯТА НА ЕС ЗА РЕГИОНА НА АДРИАТИЧЕСКО И 
ЙОНИЙСКО МОРЕ